ग्रामीणों की समस्याओं को लेकर कलेक्टर को ज्ञापन
ग्रामीणों की समस्याओं को लेकर कांग्रेस विचारधारा संगठन के लोगों ने सोमवार को कलेक्टर मदन कुमार को एक ज्ञापन दिया। साथ ही उनकी समस्या का निराकरण किए जाने की मांग की।
संगठन के जिलाध्यक्ष सलमान ने बताया कि जिले में पिछले तीन वर्षों से अतिवृष्टि, ओला और सूखा की वजह से किसान बर्बाद हो गया है। जिले जिन गांवों को सूखाग्रस्त घोषित किया गया है। उनमें पक्षपातपूर्ण ढंग से मुआवजा राशि बांटी जा रही है। इसके अलावा ग्रामीण क्षेत्रों में मनमाने ढंग से बिल बांटे जा रहे हैं, जिससे किसान कर्जदार हो रहा है। ग्रामीणों को सामाजिक सुरक्षा पेंशन का लाभ नहीं मिल रहा है। खाद्यान्न के लिए वे भटक रहे हैं। ऐसी तमाम समस्याओं के निराकरण की उन्होंने कलेक्टर से मांग की। ज्ञापन देने वालों में देवेन्द्र वंशकार, सोनू, इकबाल, हेमन्त, भरत यादव, मुवीन, दिलीप सेन, आशिफ, सुनील कटीली, देवेन्द्र केवट, संजू, प्रदीप, रामकुमार, बलराम, चैनू महाराज, राजकुमार सेन, अरविंद राय सहित कई कार्यकर्ता मौजूद थे।
hin_Deva hin_Deva hin_Deva